หัวไปโดนตรงที่แมวจรมาเล่นกัน (ไม่แน่ใจว่าจะมีน้ำลายแมวอยู่ด้วยหรือไม่) แล้วไม่เอะใจอะไรเลยมัดผม สัมผัสกับข้าวของเครื่องใช้ในบ้านต่อ รวมถึงที่นอน อยากทราบว่าจากเหตุการณ์นี้จะทำให้ติดเซื้อพิษสุนัขบ้าไหมคะ ในกรณีที่ใช้ของแล้วเผลอขยี้ตา เข้าปาก หรือเป็นแผลแล้วสัมผัสกับของในบ้าน
สวัสดีค่ะ การที่หัวไปโดนบริเวณที่มีแมวอยู่ แม้บริเวณนั้นอาจจะมีน้ำลายปนเปื้อนอยู่ก็ตาม ไม่ได้ทำให้ติดเชื้อพิษสุนัขบ้ามา เพราะเมื่อเชื้อไวรัสออกจากร่างกายสัตว์แล้ว ก็จะตายในเวลาไม่นาน หรือหากยังไม่ตาย ก็จะอ่อนแอลงจนไม่สามารถก่อโรคได้ ดังนั้น เมื่อนำมือไปสัมผัสที่หัว แล้วไปสัมผัสกับสิ่งของต่างๆ ในบ้าน แล้วนำมือไปขยี้ตา เข้าปาก หรือมีแผลตามผิวหนัง แล้วไปสัมผัสกับสิ่งของเหล่านั้น จึงไม่ได้ทำให้ติดเชื้อพิษสุนัขบ้าได้ค่ะ จึงไม่จำเป็นต้องไปฉีดวัคซีนการติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผล การสัมผัสโดนทางอ้อมต่างๆ นั้น ไม่ได้ทำให้ติดเชื้อมาค่ะ